16. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 335/62 της 17 Μαρτ./7 Απρ. 1981  (ΦΕΚ Β΄199) Περί της ισχύος των αποφάσεων που είχαν εκδοθεί επί τη βάσει του προϊσχύοντος καθεστώτος της προσωρινής ατελείας. Έχοντας υπόψη: 1.Τις διατάξεις του κεφ. Α΄ του νόμου «περί προσαρμογής της Τελωνειακής και Δασμολογικής νομοθεσίας πρός το δίκαιον των Ευρωπαϊκών Κοινοτήτων (ΕΟΚ)». 2.Την αριθ. Δ. 2652/66/20.9.80 απόφαση του πρωθυπουργού και του Υπουργού των Οικονομικών «περί αναθέσεως αρμοδιοτήτων στους Υφυπουργούς Οικονομικών». 3.Την από 24.2.81 γνωμοδότηση της επιτροπής του άρθρ. 38 του νόμου «περί προσαρμογής της Τελωνειακής και Δασμολογικής νομοθεσίας προς το δίκαιον των Ευρωπαϊκών Κοινοτήτων (Ε.Ο.Κ.)», αποφασίζουμε: 1.Διατηρούνται σε ισχύ μετά την 1.1.1981 και εξακολουθούν να εφαρμόζονται μέχρι να αναθεωρηθούν οι γενικές ή ειδικές, (ατομικές, χρονικά ή ποσοτικά περιορισμένες), αποφάσεις καθιερώσεως προσωρινής ατελείας που έχουν εκδοθεί επί τη βάσει του προϊσχύσαντος καθεστώτος της προσωρινής ατελείας το οποίο αντικαταστάθηκε (από 1.1.1981), με τις προσαρμοσμένες στο παράγωγο δίκαιο της Κοινότητος διατάξεις του καθεστώτος της τελειοποιήσεως προς επανεξαγωγή που περιλήφθηκε στον αναφερόμενο στην παρ. 1 του σκεπτικού της παρούσης σχετικό νόμο και μέχρι της ημερομηνίας λήξεως των περιορισμένων χρονικώς αποφάσεων ή της εισαγωγής των εις αυτάς αναφερομένων ποσοτήτων εμπορευμάτων των κατά ποσότητες περιορισμένων αποφάσεων. 2.Εμπορεύματα πρώτες ύλες προελεύσεως χωρών της ΕΟΚ θα παραδίδονται από τις αρμόδιες αρχές με το καθεστώς της τελειοποιήσεως για επανεξαγωγή επί τη βάσει των αποφάσεων της προηγουμένης παραγράφου, χωρίς να απαιτείται για την παραλαβή τους η προσκόμιση εγγράφου αδείας, (συμφώνου γνώμης) από τις αρμόδιες υπηρεσίες των Υπουργείων Βιομηχανίας, Εμπορίου και Γεωργίας. 3.Οι παραδιδόμενες ποσότητες των ανωτέρω εμπορευμάτων πρέπει να ευρίσκονται εντός των ορίων της εξαγωγικής δυναμικότητας της δικαιούχου βιομηχανίας-βιοτεχνίας. 4.Εμπορεύματα-πρώτες ύλες προελεύσεως τρίτων προς την Ε.Ο.Κ χωρών δεν θα παραδίνονται επί τη βάσει των ανωτέρω αποφάσεων με το καθεστώς της τελειοποιήσεως για επανεξαγωγή χωρίς προηγουμένη έγκριση η οποία θα παρέχεται κατόπιν υποβολής από τους ενδιαφερομένους σχετικού αιτήματος στην αρμόδια διεύθυνση του Υπουργείου Οικονομικών. Άρθρ.2.-Κατά την παράδοση με το καθεστώς της τελειοποιήσεως για επανεξαγωγή εμπορευμάτων επί τη βάσει των αναφερομένων στην παρ. 1 του προηγουμένου άρθρου αποφάσεων θα αναγράφεται στο σχετικό παραστατικό ο αριθμός της αποφάσεως κατ’ επίκληση της οποίας παραδίδονται τα εμπορεύματα ως και ο αριθμός της παρούσης αποφάσεως. Άρθρ.3.- Η απόφασή μας αυτή, της οποίας η ισχύς αρχίζει από 1.1.1981, να δημοσιευθεί στην Εφημερίδα της Κυβερνήσεως. (Μετά τη σελ. 490,04(α) Σελ. 490,05 Τεύχος Ζ22-Σελ. 17 Προσωρινές Ατέλειες 30.Η.α.16 